Korean Air

Korean Air Lines Co., Ltd. (), didagangkan sebagai Korean Air () adalah syarikat penerbangan kebangsaan dan syarikat penerbangan terbesar Korea yang berpusat di Seoul, Korea Selatan. Ditubuhkan pada 1946 sebagai Korean National Airlines tetapi diganti nama selepas berakhirnya Pendudukan Jepun. KAL mempunyai kemalangan yang membawa maut antara 1970 hingga 1999, yang terakhirnya ialah Penerbangan 8509 Korean Air Cargo.

Bahagian penumpang antarabangsa Korean Air dan bahagian kargo anak syarikat berkaitan melayani 126 bandar di 44 negara, sementara bahagian domestiknya melayani 13 destinasi. Ia adalah antara 20 syarikat penerbangan teratas di dunia dari segi penumpang yang dibawa dan juga merupakan satu diantara syarikat penerbangan kargo antarabangsa yang teratas. Terminal 2 di Lapangan Terbang Antarabangsa Incheon berfungsi sebagai hab antarabangsa Syarikat Penerbangan Korean Air. Korean Air juga mengekalkan kampus ibu pejabat satelit di Incheon. Majoriti juruterbang, staf darat, dan pramugari Korean Air berpusat di Seoul. Syarikat penerbangan tersebut mempunyai kira-kira sebanyak 20,540 pekerja setakat Disember 2014.

 Sejarah 

 Penubuhan 
Korean Air diasaskan oleh Kerajaan Korea Selatan pada tahun 1962 dengan nama dagangnya iaitu Korean Air Lines untuk menggantikan myarikat penerbangan Korean National Airlines, dimana ia telah diasaskan pada tahun 1946. Pada 1 Mac 1969, Kelompok Hanjin telah memperoleh syarikat penerbangan itu. Operasi pengangkutan jarak jauh diperkenalkan pada 26 April 1971, diikuti oleh perkhidmatan penumpang ke Lapangan Terbang Antarabangsa Los Angeles pada 19 April 1972.

 Pengembangan 
Penerbangan antarabangsa ke Hong Kong, Taiwan dan Los Angeles mula diterbangkan dengan Armada siri Boeing 707 hingga pengenalan Armada siri Boeing 747 pada tahun 1973. Pada tahun 1973, syarikat penerbangan itu telah memperkenalkan Armada Boeing siri 747 di laluan Pasifiknya dan memulakan perkhidmatan Eropah ke Paris, Perancis menggunakan Armada siri 707 dan kemudian menggunakan Armada McDonnell Douglas DC-10. Pada tahun 1975, syarikat penerbangan tersebut menjadi satu diantara syarikat penerbangan Asia paling awal yang mengoperasikan pesawat berjenis Airbus dengan pembelian sebanyak tiga Armada Airbus A300, untuk berkhidmat di laluan Asia."Korean Air Lines Co., Ltd. History ". International Directory of Company Histories, Vol. 27. St. James Press, 1999. Oleh kerana pesawat Korea Selatan dilarang terbang di ruang udara Korea Utara dan Kesatuan Soviet pada ketika itu, laluan Eropah harus dirancang ke arah timur dari Korea Selatan, seperti penerbangan dengan laluan Gimpo - Anchorage - Paris.

Bertukar kepada 'Korean Air'
Atas biru, perak dan direka cipta semula untuk menyeragamkan dengan logo syarikat baharu "Korean Air" yang di mana menampilkan reka bentuk Taegeuk yang diperkenalkan pada 1 Mac 1984, dan nama syarikat penerbangan itu bertukar menjadi Korean Air dari Korean Air Lines. Penyeragaman ini diperkenalkan pada Armada siri Fokker F28 Fellowship dan armada siri Boeing 747-300. Ia dirancang dengan kerjasama antara Korean Air dan Boeing. Pada tahun 1990-an, Korean Air menjadi syarikat penerbangan pertama yang menggunakan Armada siri McDonnell Douglas MD-11 yang baharu untuk menambah armada pesawat Boeing 747-400 yang baharu; namun begitu, MD-11 tidak memenuhi syarat prestasi syarikat penerbangan dan akhirnya mereka menukarkan menjadi kapal barang (Pesawat pengangkut Barang). Beberapa pesawat siri 747 yang lebih tua juga ditukar untuk perkhidmatan pengangkutan."World Airline Directory." Flight International. May 16, 1981. 1444.

Abad ke-20
Pada 5 Jun 2007, Korean Air mengatakan bahawa akan menubuhkan syarikat penerbangan tambang rendah baharu yang dikenali sebagai Jin Air di Korea untuk bersaing dengan sistem rangkaian kereta api berkelajuan tinggi Korea KTX, yang menawarkan tambang yang lebih murah dan prosedur keselamatan yang kurang ketat berbanding dengan perjalanan udara. Syarikat Penerbangan Jin Air telah memulakan perkhidmatan penumpang berjadual dari Seoul ke Jeju pada 17 Julai 2008. Korean Air mengumumkan bahawa beberapa pesawat siri 737 dan siri A300 akan diberikan kepada Syarikat Penerbangan Jin Air.

Menjelang tahun 2009, imej Korean Air menjadi lebih berprestij, berbeza dengan imej syarikat penerbangan akhir 1990-an, yang telah dicemari oleh beberapa kemalangan maut.

Pada pertengahan tahun 2010, kesepakatan pemasaran bersama antara syarikat permainan Blizzard Entertainment menghantar siri 747-400 dan siri 737-900 ke langit yang dilabut dengan jenama permainan video StarCraft II. Pada Ogos 2010, Korean Air mengumumkan kerugian pada suku kedua yang besar walaupun pendapatannya tinggi. Pada Ogos 2010, Hanjin Group iaitu induk KAL, telah membuka terminal kargo baharu di Navoi di Uzbekistan, yang akan menjadi hab kargo dengan penerbangan tetap dengan laluan Incheon-Navoi-Milan.

Pada tahun 2013, syarikat penerbangan Korean Air telah memperoleh 44% pegangan di syarikat penerbangan Czech Airlines. Ia menjual saham pada Oktober 2017. Pada 1 Mei 2018, syarikat penerbangan itu melancarkan usaha sama dengan syarikat penerbangan Delta Air Lines.

Ambil alih Asiana Airlines
Pada 16 November 2020, Kerajaan Republik Korea secara rasmi mengumumkan bahawa Asiana Airlines akan diambil alih oleh Korean Air, yang akan memperoleh 30.77% pegangan dalam Asiana daripada Korea Development Bank. Korea Development Bank, sebuah bank yang dimiliki kerajaan di Korea, akan memberikan 800 bilion won kepada Hanjin KAL, syarikat induk Korean Air. Kedua-dua syarikat penerbangan itu akan beroperasi sebagai jenama berasingan sehingga penyepaduan selesai. Kementerian Tanah, Infrastruktur dan Pengangkutan akan menyepadukan anak syarikat Air Busan, Air Seoul dan Jin Air. Gabungan syarikat penerbangan tambang rendah itu akan memberi tumpuan kepada lapangan terbang serantau di Korea dan penerbangan laluan serantau Asia-Pasifik. Bila Asiana Airlines akan menarik diri daripada perikatan Star Alliance tidak diketahui, kerana jenama yang masih hidup, Korean Air, ialah syarikat penerbangan pengasas dalam pakatan saingan SkyTeam.

Pada Mac 2021, Korean Air mengumumkan akan menangguhkan penggabungan dengan Asiana Airlines kerana kelewatan kelulusan antitras daripada kerajaan dan enam pihak berkuasa asing (Amerika Syarikat, China, Jepun, Vietnam, Taiwan dan Thailand). Korean Air akan mengendalikan Asiana Airlines sebagai anak syarikat untuk dua tahun akan datang, selepas itu ia akan menggabungkan operasinya, IT dan sistem lain ke dalam sistem tunggal sehingga 2024. Setelah penggabungan selesai kelak, Asiana Airlines boleh menjadi ahli SkyTeam. Menurut The Korea Times, hanya Turki yang telah meluluskan perjanjian antitras setakat ini. On June 30, 2021,  the post-merger plans between two airlines were reported to have been finalized and approved by Korea Development Bank. Pada Ogos 2021, Suruhanjaya Penerbangan Malaysia meluluskan penggabungan antara Korean Airlines dan Asiana Airlines, yang mewujudkan kecekapan ekonomi dan faedah sosial.

Pada 11 Julai 2022, laporan di Centre for Aviation mengatakan bahawa Korean Air menunjukan keyakinan pada persetujuan pengambilahlian dan penggabungan Asiana Airlines dengan syarikat penerbangan Korean Air, yang diikuti dengan tahap selanjutnya iaitu, Integrasi (Persepaduan). OLeh itu, Korean Air sedang membuat kemajuan untuk mendapatkan kelulusan daripada pengawal selia AS dan Eropah untuk pengambilalihan Asiana Airlines, meningkatkan peluang bahawa perjanjian itu akan diselesaikan tahun 2022. Korean Air juga sedang mendapatkan kebenaran daripada pihak berkuasa persaingan di beberapa negara, yang mewakili langkah-langkah yang paling penting sebelum perjanjian itu boleh dimuktamadkan. Daripada jumlah ini, kelulusan dari pihak AS dan Kesatuan Eropah dilihat sebagai pencapaian utama. Korean Air juga menganggarkan bahawa ia akan mengambil masa dua tahun untuk menyepadukan sepenuhnya Asiana selepas pengambilalihan dimuktamadkan.

Pada 26 Disember 2022, Kementerian Perdagangan Republik Rakyat China mengumumkan kelulusan gabungan perniagaan Korean Air dengan Asiana Airlines. Jabatan Kehakiman Amerika Syarikat menyekat perjanjian itu pada Mei 2023 dengan alasan kebimbangan monopoli.

Perkembangan Destinasi
pada bulan Disember 2023, di laman aeroroutes, ada diumumkan bahawa, Korean Air telah merancang untuk menambah destinasi musiman antarabangsa ke Laos, dengan masa yang terhad, pada laluan Seoul/Incheon - Vientiane, dari 4 Januari hingga 8 Februari 2024 .

juga di bulan dan di laman yang sama, ada diumumkan bahawa, Korean Air, telah merancang untuk menambah 1 destinasi musiman antarabangsa ke Jepun, dengan laluan tanpa henti antara Seoul/Incheon - Nanki-Shirahama, dengan masa dan tarikh yang terhad pada bulan Februari 2024 .

selain itu ada diumumkan iaitu, rancangan untuk memulakan semula laluan Tokyo/Narita - Honolulu, telahpun dibatalkan, bermula 27 Disember 2023, namun tetap mengkekalkan laluan Seoul/Incheon - Tokyo/Narita .

pada penghujung bulan Januari 2024, di laman aeroroutes, ada diumumkan bahawa, Korean Air telahpun merancang untuk memulakan semula 2 destinasi antarabangsa ke China, dengan laluan Seoul/Incheon - Zhangjiajie, yang akan dimulakan semula pada 23 April 2024 , dan Seoul/Incheon - Zhengzhou 24 April 2024 .

pada penghujung April 2024, Korean Air telahpun merancang untuk memulakan semula destinasi antarabangsa ke Republik Rakyat China, dengan laluan tanpa henti antara Seoul/Incheon dan Makau, yang akan dimulakan semula pada 1 Julai 2024 .

pada awal Mei 2024, Korean Air telahpun merancang untuk memulakan destinasi antarabangsa baharu ke Portugal, dengan melancarkan laluan tanpa henti antara Seoul/Incheon dan Lisbon, yang akan dimulakan pada 11 September 2024, dengan kekerapan penerbangan 3 kali seminggu .

Selain Portugal, syarikat penerbangan Korean Air juga telahpun memutuskan untuk memulakan destinasi antarabangsa baharu ke Republik Rakyat China, dengan laluan tanpa henti antara Seoul/Incheon dan Fuzhou, yang akan dimulakan pada 28 Disember 2024 .

Lalu untuk destinasi antarabangsa ke Nepal, syarikat tersebut juga melakukan ubah suai dengan menjadikan perkhidmatan pada laluan Seoul/Incheon - Kathmandu sebagai musiman dari reguler .

Urusan korporat dan identiti
Ibu pejabat syarikat penerbangan Korean Air (대한항공 빌딩) terletak di Gonghang-dong, Gangseo-gu di Seoul. Korean Air juga memiliki pejabat di Lapangan Terbang Antarabangsa Gimpo di Seoul. Hab lainnya Korean Air di Lapangan Terbang Antarabangsa Jeju, Jeju dan Lapangan Terbang Antarabangsa Gimhae, Busan. "주소: 서울 특별시 강서구 공항동 1370번지 대현항공 빌딩" Kemudahan penyelenggaraan terletak di Lapangan Terbang Antarabangsa Gimhae.

 Logo 

Simbol

 Destinasi dan hab 

Korean Air menawarkan sebanyak 126 destinasi antarabangsa di 44 negara di 5 benua, tidak termasuk Perkongsian Kod. Hab antarabangsa syarikat penerbangan ini ialah Terminal 2 Lapangan Terbang Antarabangsa Incheon. Syarikat penerbangan ini juga terbang ke 13 destinasi domestik. Syarikat penerbangan ini beroperasi antara Incheon dan sebanyak 22 bandar di Republik Rakyat China, dan bersama dengan Syarikat Penerbangan Asiana Airlines, ia adalah satu diantara daripada dua syarikat penerbangan asing terbesar yang beroperasi ke Republik Rakyat China."Why Nearly Half of Asiana Passengers Were Chinese." The Wall Street Journal. July 7, 2013. Retrieved on July 19, 2013.

Perjanjian perkongsian kod
Syarikat Penerbangan Korean Air mempunyai perjanjian perkongsian kod dengan syarikat penerbangan berikut:

 Aeroflot
 Aerolíneas Argentinas
 Aeroméxico
 Air Europa
 Air France
 Air Tahiti Nui
 Alaska Airlines
 American Airlines
 Aurora
 China Airlines
 China Eastern Airlines
 China Southern Airlines
 Czech Airlines
 Delta Air Lines (Rakan Usahasama)
 Emirates
 Etihad Airways
 Garuda Indonesia
 Gol Transportes Aéreos
 Hainan Airlines
 Hawaiian Airlines
 Japan Airlines
 Jin Air (Anak Syarikat) 
 Kenya Airways
 KLM
 LATAM Brasil
 LATAM Chile
 LATAM Perú 
 Malaysia Airlines
 MIAT Mongolian Airlines
 Myanmar Airways International
 Rossiya Airlines
 Royal Brunei Airlines
 Saudia
 Shanghai Airlines
 Uzbekistan Airways
 Vietnam Airlines
 WestJet
 XiamenAir

Perjanjian antara syarikat
Syarikat Penerbangan Korean Air mempunyai perjanjian antara syarikat dengan Syarikat Penerbangan berikut:

 JetBlue

 Hab pengangkutan 

Armada dan pesawat
Armada terkini
, Armada Korean Air terdiri dari jenis Pesawat Berikut:

+ Armada Korean Air Pesawat Dalam Perkhidmatan Tempahan Penumpang Nota F P E TotalAirbus A220-300https://www.koreanair.com/global/en/traveling/aircraft-info/details.html?fleetCode=a220-30010———140140Tempah dengan 10 pilihan dan 10 Hak TempahAirbus A321neo—30TBATempah dengan 20 pilihan.Airbus A330-200https://www.koreanair.com/global/en/traveling/aircraft-info/details.html?fleetCode=a330-2008——30188218Airbus A330-300https://www.koreanair.com/global/en/traveling/aircraft-info/details.html?fleetCode=a330-30021——242482722425227624260284Airbus A380-800https://www.koreanair.com/global/en/traveling/aircraft-info/details.html?fleetCode=a380-800Airbus A380 Korean Air Seoul/Incheon-Taipei10—1294301407 Boeing 737-800https://www.koreanair.com/global/en/traveling/aircraft-info/details.html?fleetCode=b737-8006——12126138135 147 Boeing 737-900https://www.koreanair.com/global/en/traveling/aircraft-info/details.html?fleetCode=b737-90016——8180188Boeing 737-900ERhttps://www.koreanair.com/global/en/traveling/aircraft-info/details.html?fleetCode=b737-900er6——12147159Boeing 737 MAX 8—30TBATempah dengan 20 pilihan.Boeing 747-400https://www.koreanair.com/global/en/traveling/aircraft-info/details.html?fleetCode=b747-4002—1224368404Boeing 747-8Ihttps://www.koreanair.com/global/en/traveling/aircraft-info/details.html?fleetCode=b747-8i10—648314368Boeing 777-200ERhttps://www.koreanair.com/global/en/traveling/aircraft-info/details.html?fleetCode=b777-200er13—828212248828225261Boeing 777-300https://www.koreanair.com/global/en/traveling/aircraft-info/details.html?fleetCode=b777-3004—635297338Boeing 777-300ERhttps://www.koreanair.com/global/en/traveling/aircraft-info/details.html?fleetCode=b777-300er26—842227277856227291Boeing 787-9https://www.koreanair.com/global/en/traveling/aircraft-info/details.html?fleetCode=b787-91010—24245269Tempah dengan 10 pilihan.Tempahan telah dipindahkan dari Siri 787-8.Boeing 787-10—20TBA Armada Korean Air CargoBoeing 747-400ERF4—CargoBoeing 747-8F7—CargoBoeing 777F12—CargoArmada Jet Perniagaan Korean AirAgustaWestland AW1394— 8–14Boeing 737-700/BBJ11—16–26Bombardier Global Express XRS1—13Gulfstream G650ER1— 13Sikorsky S-76+1— 5–6 Total 173 90

Bekas armada
Syarikat penerbangan Korean Air telah mengoperasikan jenis armada Pesawat sebagai berikut:

+ Armada Bersara Korean Air Pesawat Total  Tarikh Diperkenalkan Tarikh Bersara Digantikan dengan NotaAirbus A300B4-2C819751997Airbus A330Airbus A300B4-200F219862000TiadaAirbus A300-600R2819872012Airbus A3302Tiadaditukar menjadi pengangkut barang dan dipindahkan ke Korean Air Cargo (Pengangkutan Barang)Airbus A300-600RF220152015TiadaAirbus A330-300120012013TiadaDisewa ke Syarikat Penerbangan Czech Airlines.Boeing 707-320B419711989Boeing 747-200B11978Tiadaditembak jatuh sebagai Penerbangan KE902Boeing 707-320C719711989Boeing 747-200B11989Tiadahancur sebagai Penerbangan KE858Boeing 720219691976Boeing 747-200BBoeing 727-100519721985Boeing 737 Next GenerationBoeing 727-2001219801996Boeing 737 Next GenerationBoeing 737-700/BBJ1120082018TiadaBoeing 737-800220072019Airbus A220-3002020002020dipindahkan ke Anak Syarikat Jin Air.Boeing 747-200B919781998Boeing 747-4002ditukar menjadi pengangkut barang dan dipindahkan ke Korean Air Cargo (Pengangkutan Barang)11983Tiadaditembak jatuh sebagai Penerbangan KE00711979dihancurkan sebagai Penerbangan KE015Boeing 747-200C219732000TiadaBoeing 747-200F719782006Boeing 747-400F11999Tiadaterhempas sebagai Penerbangan KE8509Boeing 747-200SF219912002Boeing 747-400FBoeing 747-300119842006Boeing 747-40011997Tiadaterhempas sebagai Penerbangan KE801Boeing 747-300M119882001Boeing 747-400MBoeing 747-300SF120012006Boeing 747-400FBoeing 747-400BCF920072014Boeing 777Fditukar dari Armada Boeing Siri 747-400.Boeing 747-400F1019962018Boeing 777FBoeing 747-400M119902010Boeing 777-300ERBoeing 747SP219811998Boeing 777-200ERBoeing 777-200ER119972020Boeing 787-9420052016dipindahkan ke Anak Syarikat Jin Air.Bombardier Global Express XRS220112017TiadaCASA C-212Tidak diketahuiTidak diketahuiTidak diketahuiTiadaDouglas DC-3219501970Tidak diketahuiDouglas DC-4219531969Tidak diketahuiDouglas DC-8-60619721976Boeing 707Eurocopter EC135-P2+520112018TiadaEurocopter EC155-B1220042018TiadaFairchild-Hiller FH-227219671970NAMC YS-11A-200Fokker F27-200319631980Fokker F27-500Fokker F27-500319691991Fokker F28-4000Fokker F27-600119821986Fokker F28-4000Fokker F28-4000419841993Boeing 737 Next GenerationFokker 1001219922004Boeing 737 Next GenerationGulfstream IV119942012Boeing BBJ1Lockheed L-749A ConstellationTidak diketahuiTidak diketahuiTidak diketahuiTiadaMcDonnell Douglas DC-9-32219671972Boeing 727McDonnell Douglas DC-10-30419751996McDonnell Douglas MD-1111997TiadaTerhempas sebagai Penerbangan KE803McDonnell Douglas DC-10-30CF119781983TiadaMcDonnell Douglas MD-11519911995Airbus A330Boeing 777ditukar menjadi pengangkut barang dan dipindahkan ke Korean Air Cargo (Pengangkutan Barang)McDonnell Douglas MD-11F419952005Boeing 747-400BCF11997Tiadaterhempas sebagai Penerbangan KE6316McDonnell Douglas MD-82919932001Boeing 737 Next GenerationMcDonnell Douglas MD-83719942001Boeing 737 Next Generation11997Tiadaterhempas sebagai Penerbangan KE1533NAMC YS-11A-200719681976Boeing 727

Pelan armada
Pada Perhimpunan Persatuan Penerbangan Asia Pasifik pada tahun 2018, Korean Air mengumumkan bahawa mereka sedang mempertimbangkan tempahan pesawat berbadan lebar yang baharu untuk menggantikan Armada Pesawat yang lebih lama dengan siri Airbus A330, Boeing 747-400, Boeing 777-200ER dan Boeing 777-300. Jenis yang dipertimbangkan untuk penggantian pesawat berbadan lebar yang lama dalam armada termasuk siri Boeing 777X dan siri Airbus A350 XWB.

Pada Mesyuarat Agung Tahunan International Air Transport Association (AGM IATA) di Seoul, Pengerusi Walter Cho mengatakan bahawa tempahan Armada Pesawat yang berbadan Lebar untuk Korean Air sudah hampir dan ia sedang mempertimbangkan tempahan Armada tambahan Keluarga Airbus A220 termasuk membangun versi yang ditubuhkan iaitu, Armada Airbus dengan siri A220-500.

Dalaman pesawat
Korean Air menyediakan 3 jenis kelas pertama, 4 jenis kelas Perniagaan (Prestij), dan kelas Ekonomi Standard. Korean Air memperkenalkan Kelas Pertama pada semua armada Boeing 747-8I dan sebahagian daripada armada 777-300ER, Airbus A380-800, Boeing 777-200ER dan -300ERnya. Beberapa tempat duduk dilengkapi sebagai suit dengan pintu. Syarikat penerbangan itu juga memasarkan Kelas Perniagaan sebagai "Kelas Berprestij" dengan dilengkapi dengan suit. Syarikat penerbangan itujuga mengumumkan pengenalan kelas Ekonomi Premium pada 2017. Pesawat pertama yang dilengkapi dengan ekonomi premium yang dipasarkan sebagai "Economy Plus" ialah CS300 (Airbus A220-300).<ref></ref Namun, produk tersebut telah dimansuhkan pada tahun 2019 kerana ketidaksesuaian perkhidmatan dan kerugian keuntungan.> Syarikat penerbangan itu juga menawarkan Kelas Ekonomi.

Insiden dan kemalangan

Syarikat penerbangan Korean Air mempunyai rekod keselamatan yang buruk dan pernah menjadi satu diantara syarikat penerbangan paling berbahaya di dunia.Malcolm Gladwell, Outliers (2008), pp. 177–223 for a discussion of this turnaround in airline safety. Gladwell notes (p. 180) that the hull-loss rate for the airline was 4.79 per million departures, a full 17 times greater than United Airlines which at the same time had a loss rate of just 0.27 per million departures. Diantara tahun 1970 dan tahun 1999, banyak insiden maut berlaku, di mana 16 pesawat dicatatkan dalam insiden dan kemalangan serius dengan kehilangan 700 nyawa. Dua pesawat milik Korean Air ditembak oleh Kesatuan Soviet, iaitu beroperasi sebagai Penerbangan 902 Korean Air Lines dan Penerbangan 007 Korean Air. Insiden paling mematikan bagi  Korean Air ialah Penerbangan 007 yang telah ditembak oleh Kesatuan Soviet pada 1 September 1983. Semua 269 orang di dalamnya terbunuh, termasuk seorang anggota Kongres A.S. iaitu Larry McDonald. Kemalangan penumpang maut terakhir ialah kemalangan Penerbangan 801 Korean Air pada tahun 1997, yang mengorbankan 228 orang. Kematian kru terakhir dalam kemalangan Penerbangan 8509 Korean Air Cargo terjadi pada Disember 1999.

Kontroversi
Chaebol dan nepotisme
Korean Air dirujuk sebagai satu diantara sistem "chaebol" Korea Selatan, di mana konglomerat korporat, yang ditubuhkan dengan sokongan kerajaan, menjangkau pelbagai cabang industri. Sebahagian besar masa antara penubuhan Korean Air sebagai Korean National Airlines pada tahun 1946 dan penubuhan Asiana Airlines pada tahun 1988, Syarikat Penerbangan Korean Air ialah satu-satunya syarikat penerbangan yang beroperasi di Korea Selatan. Proses penswastaan ​​Syarikat Penerbangan Nasional Korea (Korean Air) pada tahun 1969 disokong oleh Park Chung-hee, ketua umum tentera Korea Selatan yang merampas kuasa negara itu melalui rampasan kuasa tentera; dan monopoli syarikat penerbangan dijamin selama dua dekad. Setelah melebarkan cawangan Jaebeol, anak syarikat Korean Air merangkumi perniagaan pengangkutan laut dan darat, hotel dan harta tanah antara lain; dan cawangan sebelumnya termasuk industri berat, pengangkutan penumpang, pembinaan dan perniagaan broker saham. Sifat sistem chaebeol Korea Selatan melibatkan nepotisme. Serangkaian insiden yang melibatkan Korean Air pada Tahun 2000 telah "mengungkapkan sisi buruk budaya dalam chaebeols, konglomerat keluarga raksasa Korea Selatan".Pasick, Adam (December 9, 2014). "Nepotism in a Nutshell". The Atlantic. Retrieved December 23, 2016.

 Insiden nutrage 

Cho Hyun-Ah, juga dikenali sebagai "Heather Cho", ialah anak perempuan ketua ketika itu Cho Yang-ho. Dia mengundurkan diri dari beberapa tugasnya pada akhir Tahun 2014 selepas dia memerintahkan jet Syarikat Penerbangan Korean Air untuk kembali ke pintu pagar untuk membolehkan seorang anak kapal dikeluarkan dari pesawat. punca dari tindakan ini dikeranakan, Atendan itu menghidangkan kacang dalam beg dan bukannya di atas pinggan kepada penumpang kelas Pertama termasuk Cho. Akibat kejatuhan lebih lanjut, Cho Hyun-Ah kemudian ditangkap oleh pihak berkuasa Kerajaan Korea Selatan kerana melanggar undang-undang keselamatan penerbangan Korea Selatan.

 Lihat Juga 
 Hanjin
 Jin Air
 SkyTeam

 Rujukan 

 Pautan luar 



Kategori:Syarikat penerbangan di Korea Selatan